רות הקטין

רות הַקְטִין (18 בדצמבר 1901 – 14 ביולי 1991) הייתה חברת הכנסת בכנסות השלישית עד השישית. חברת קיבוץ עין חרוד מאוחד.

ביוגרפיה
הקטין נולדה בסוסניציה שבדרום-מערב האימפריה הרוסית (כיום אוקראינה) בשנת 1901. למדה בבית ספר תיכון, עבדה בפקידות והייתה פעילה במפלגה הציונית-סוציאליסטית (צ"ס).

בשנת 1923 עלתה לארץ ישראל והצטרפה לקיבוץ תל יוסף. בשנת 1952, בעקבות הפילוג בתנועה הקיבוצית, עברה לקיבוץ עין חרוד מאוחד.

 פעילות ציבורית 
הייתה חברת מפלגת אחדות העבודה. בשנת 1930 הייתה בין מקימי מפא"י (שנוסדה כאיחוד בין מפלגות אחדות העבודה והפועל הצעיר). פרשה ממפא"י יחד עם סיעה ב' והשתייכה לתנועה לאחדות העבודה.
ממוזער|כמה משליחי תנועת "הקיבוץ המאוחד" לאנשי שארית הפלטה באיטליה. 5 ביולי 1947. צבי שר, יגור - ראשון משמאל ; רות הקטין, עין חרוד - שנייה משמאל ; שלום רוזנברג, תל יוסף - אמצעי; אלתר גולדמן, שפיים - ראשון מימין.
לאחר מלחמת העולם השנייה יצאה לאירופה והייתה רכזת חברתית במחנות העקורים. בשובה לארץ פרצה מלחמת השחרור והיא שימשה כקשרית בין התנועה הקיבוצית לבין הלוחמים ברחבי הארץ. באותן שנים פעלה במסגרות ההסתדרות והרצתה מטעם המפלגה בכל רחבי הארץ. בין מאבקיה באותן שנים גם הדרישה לספק סיוע רפואי לכל נקודות היישוב.

בשנת 1948 הייתה בין מייסדי מפ"ם (שהוקמה כאיחוד בין מפלגת השומר הצעיר ובין התנועה לאחדות העבודה פועלי ציון). הייתה חברת מזכירות הקיבוץ המאוחד ובשנת 1952, עם הפילוג בקיבוץ המאוחד, עברה עם חברי מפ"ם לקיבוץ עין חרוד מאוחד. בשנת 1954 פרשה ממפ"ם יחד עם חבריה שהקימו מחדש את מפלגת אחדות העבודה - פועלי ציון.

הייתה חברת מרכז נעמת וחברת ועדת הביקורת המרכזית של ההסתדרות. נבחרה מטעם אחדות העבודה - פועלי ציון לכנסות ה-3 ועד ה-5. נבחרה מטעם המערך הראשון לכנסת ה-6. כיהנה כסגנית יושב ראש הכנסת השישית. בין היתר הייתה מיוזמות "חוק יחסי ממון" ו"חוק נכסי משפחה", כמו כן קידמה חקיקה העוסקת ברכוש משותף לגברים ונשים, את חוק שירות חובה לרופאים בספר ואת האיסור על פיטוריהן של נשים בהריון ממקומות עבודה. בנוסף, הייתה מראשוני יוזמי נישואים וגירושים אזרחיים בישראל וגיוס בחורי ישיבות - שתי הצעות שהיו מתקדמות לשעתן, ויזמה את הרחבת חוק חינוך חובה לגילאי 4 ואת החמרת הענישה על עבירות סרסור.

עם פרישתה מהכנסת ב-17 בנובמבר 1969, בסיום כהונתה בכנסת השישית.יהושוע ביצור מעריב 17.11.1969

38 אמרו "שלום" לכנסת היו המועמדות להחליפה רחל רבין, אחותו של יצחק רבין וחנה גורי אחותו של המשורר חיים גורי אך לבסוף נבחרה עדה פיינברג-סירני.

בשנת 1973 הופיעה בפעם האחרונה ברשימת מועמדי המערך לוועידה ה-12 של ההסתדרות.

רות הקטין הייתה אשת שלום הקטין, אימו של יצחק הקטין וסבתם של  שנפל במלחמת יום הכיפורים ב-8 באוקטובר 1973, ושל אהוד הקטין.
רות הקטין נפטרה בשנת 1991 ונקברה בקיבוץ חולתה, לצד נכדה עמירם הקטין.

 ספר זיכרונותיה 
 כברת הדרך שלי / רות הקטין, תל אביב: הקיבוץ המאוחד, 1990.

קישורים חיצוניים



הערות שוליים

קטגוריה:נשות העלייה השלישית
קטגוריה:אנשי העלייה השלישית
קטגוריה:חברי הכנסת מטעם אחדות העבודה - פועלי ציון
קטגוריה:חברות הכנסת מטעם המערך מפא"י-אחדות העבודה
קטגוריה:חברי הכנסת מטעם המערך מפא"י-אחדות העבודה
קטגוריה:חברות הכנסת מטעם המערך עבודה-מפ"ם
קטגוריה:חברי הכנסת מטעם המערך עבודה-מפ"ם
קטגוריה:חברות הכנסת מטעם העבודה
קטגוריה:חברי הכנסת מטעם העבודה
קטגוריה:פעילי ההסתדרות הכללית
קטגוריה:תל יוסף: אישים
קטגוריה:חברות הכנסת השלישית
קטגוריה:חברי הכנסת השלישית
קטגוריה:חברות הכנסת הרביעית
קטגוריה:חברי הכנסת הרביעית
קטגוריה:חברות הכנסת החמישית
קטגוריה:חברי הכנסת החמישית
קטגוריה:חברות הכנסת השישית
קטגוריה:חברי הכנסת השישית
קטגוריה:עין חרוד מאוחד: אישים
קטגוריה:עין חרוד: חברי הכנסת
קטגוריה:סגני יושב ראש הכנסת בכנסת השישית
קטגוריה:אישים הקבורים בחולתה
קטגוריה:ישראליות שנולדו ב-1901
קטגוריה:ישראלים שנולדו ב-1901
קטגוריה:ישראליות שנפטרו ב-1991
קטגוריה:ישראלים שנפטרו ב-1991